joelniklaus/EU_Wikipedias huggingface dataset:
66 (luku)

66 (kuusikymmentäkuusi) on luonnollinen luku, jota edeltää luku 65 ja seuraa luku 67.

Matematiikassa 
 66 on yhdistetty, runsas ja puolitäydellinen luku.
 66 on kolmioluku ja kuusikulmioluku.
 66 on kahden peräkkäisen alkuluvun (287 491 ja 287 501) keskiarvon kuutiojuuri.
 66 voidaan muodostaa kolmen neliöluvun summana kolmella tavalla: ,  tai .
 66 voidaan muodostaa kolmen kuutioluvun summana: .
 66. alkuluku miinus 66 (251) ja 66. alkuluku plus 66 (383) ovat myös alkulukuja.
 66 esiintyy neljässä ei-jaottomassa Pythagoraan kolmikossa: , ,  ja .
 66 on Harshad-luku binääri- ja oktaalijärjestelmässä.

Luonnontieteissä 
 Jaksollisessa järjestelmässä 66 on dysprosiumin järjestysluku.
 Sinkki-66 on sinkin vakaa isotooppi.
 Kadmium-114 ja tina-116 ovat vakaita isotooppeja, joiden ytimissä on 66 neutronia.

Muissa yhteyksissä 
 66 on Thaimaan kansainvälinen suuntanumero.
 Kantatie 66 kulkee Oriveden ja Lapuan välillä.
 Tähtien sodassa käsky 66 tarkoitti jedien välitöntä teloittamista.
 i486- ja Pentium-suorittimista oli saatavilla 66 megahertsin malli.

Lähteet 

Luonnolliset luvut
Halveksittu

Halveksittu on Jorma Nortimon ohjaama elokuva vuodelta 1939. Elokuva heijastelee 1930-luvun asenteissaan halveksuntaa toisaalta ruotsinkielistä yläluokkaa, toisaalta työväestöä kohtaan. Tarina kertoo kulkukauppiaasta, joka nousee menestyväksi liikemieheksi (Eino Kaipainen). Hänen rakastettuaan esittää Miss Suomi Ester Toivonen. Elokuvaa on sanottu kainostelemattoman ennakkoluuloiseksi.

Arviot
Aikalaisarvioissa elokuvaan suhtaudutaan varauksellisesti. Erityisesti ruotsinkielisessä lehdistössä hämmästellään yksisilmäistä suhtautumista ruotsinkieliseen kansanosaan. 

Myöhemmässä kritiikissä arvioidaan elokuvan tarina sujuvasti eteneväksi, ja sen katsotaan luovan vahvaa ajankuvaa 1900-luvun alkupuolen Suomesta. Joel Rinne ja Aku Korhonen saavat rooleistaan kiitosta. Toinen kriitikko toteaa, että elokuva kuuluu Nortimon parhaimpiin. Jokainen kuva on ladattu täyteen voimaa.

Näyttelijät

Lähteet

Jorma Nortimon ohjaamat elokuvat
Suomalaiset romaaneihin perustuvat elokuvat
Suomalaiset mustavalkoelokuvat
Vuoden 1939 suomalaiset elokuvat
Adlerberg

Adlerberg on Ruotsin ritarihuoneeseen kuuluva   aatelissuku numero 1061 B. Tohtori, arkkipiispa Olaus Svebiliuksen (1624-1681) lapset aateloitiin isänsä ansioiden parusteella vuonna 1684
 

Suvun jäsen Carl Gustaf korotettiin vapaaherraksi (vapaaherrallinen suku numero 336) vuonna 1810. Hän kuoli naimattomana 1814.

Suvun tunnettuja jäseniä 

 Nikolai Adlerberg (1819-1892), Suomen kenraalikuvernööri 1866–1881
 Vladimir Adlerberg (1793-1884), venäläinen jalkaväenkenraali

Lähteet

Viitteet

Aiheesta muualla 

Ruotsin aateli
Adlerbielke

Adlerbielke on Ruotsin ritarihuoneeseen kuuluva   aatelissuku numero 1675.
 Josua Ingerman (1685-1774) aateloitiin vuonna 1719 nimellä Adlerbielke ja hän yleni kenraalimajuriksi vuonna 1765.

Lähteet

Viitteet

Ruotsin aateli
Sari Sirkkiä

Sari Sirkkiä (ent. Sirkkiä-Jarva) on suomalainen urheilutoimittaja ja -selostaja. Hän on työskennellyt 1990-luvun alkuvuosista saakka muun muassa Urheiluruudussa, Ylen Aamu-tv:ssä ja TV2:n Peliuutisissa. Radio Suomessa hän on ollut raportoimassa jääkiekon SM-liigakierroksilla. Lehtitoimittajana hän on työskennellyt muun muassa Aamulehdessä. Sirkkiä-Jarva on ollut myös Jääkiekkojournalistit ry:n puheenjohtaja. Tietokirjailijana hän on kirjoittanut Esa Tikkasen omaelämäkerran Tiki – Viiden Stanley Cupin mies. Lisäksi hän on julkaissut kaksi sisustusalan tietokirjaa.

Kirjat

Lähteet

Suomalaiset urheilutoimittajat
Suomalaiset tietokirjailijat
Suomalaiset urheilukirjailijat
Syntymävuosi puuttuu
Elävät henkilöt
Bartonella

Bartonella (vanhempi nimitys Rochalimaea) on bakteerisuku, joka kuuluu gramnegatiiviseen sukuun. Suvussa tunnetaan vähintään kahdeksan lajia. Osa Bartonella-lajeista on ihmisen patogeenejä, joista osa voi tarttua esimerkiksi hirvikärpästen ja puutiaisen levittämänä.

Ranskan virallisten terveysohjeiden mukaan Bartonella-infektion mahdollisuus tulee tutkia epäselvissä borrelioositapauksissa.

Suomesta kuvattiin uusi Bartonella-laji (Bartonella naantaliensis) vuonna 2014.

Lähteet

Aiheesta muualla 
Laji.fi: Bartonella
 Bartonella  genomes and related information at PATRIC, a Bioinformatics Resource Center funded by NIAID
UniProt, Taxonomy: Bartonella 
National Center for Biotechnology Information (NCBI): Bartonella, taxonomy 
Conseil de la santé publique PDF 28.3.2014  (pdf)

Gramnegatiiviset bakteerit
Proteobacteria
Asko Laukka

Asko Nuutinpoika Laukka (23. maaliskuuta 1908 Helsinki – 19. kesäkuuta 1976 Helsinki) oli suomalainen kirjailija.

Teoksia 
 Hullun rengit : jännitysromaani.    Petrarca, Helsinki 1968

Lähteet 
 

Suomalaiset kirjailijat
Vuonna 1908 syntyneet
Vuonna 1976 kuolleet
Hälvälän ala-aste

Hälvälän ala-asteen koulu sijaitsee Hollolassa. Hälvälän kansakoulu perustettiin vuonna 1876. Nykyään Hälvälän koulussa toimii peruskoulun luokat 1-6 ja esikoulu. Oppilaita koulussa oli 11. elokuuta 2014 yhteensä 208, joista 18 esikoululaisia.

Aiheesta muualla
 Hälvälän koulun esittely 
  

Hollola
Suomen peruskoulut
Jukka Heiskanen

Jukka Heiskanen (s. 1962 Kuopio) on sarjakuvaneuvos, sarjakuvakääntäjä sekä Aku Ankka -lehden vastaava päätoimittaja. Aikoinaan hän piirsi myös huumorilehti Pahkasikaan sarjakuvia.
Heiskanen aloitti opiskelun Jyväskylän yliopistossa vuonna 1982.Heiskanen tunnetaan monien sarjakuvien käännöksistä. Merkittävimpiä lienevät Blueberryt. Hän on lisäksi toiminut Sarjainfon päätoimittajana vuosina 1993–1996. Vuonna 1994 Heiskanen siirtyi Aku Ankka -lehden palvelukseen äitiyslomasijaisena. Huhtikuussa 2003 hän aloitti Aku Ankan päätoimittajana, toimien kuitenkin aluksi yhteistyössä Markku Kivekkään kanssa.

Lähteet

Aiheesta muualla
 Jukka Heiskanen Melindassa

Suomalaiset päätoimittajat
Sarjakuvien suomentajat
Vuonna 1962 syntyneet
Elävät henkilöt
Fuck Me, Ray Bradbury

Fuck Me, Ray Bradbury on vuonna 2010 internetissä julkaistu musiikkivideo. Videossa esiintyy näyttelijä, käsikirjoittaja ja koomikko Rachel Bloom, joka laulaa intohimosta kirjailija Ray Bradburya kohtaan. Kappaleen on säveltänyt ja sanoittanut Rachel Bloom ja videon on ohjannut Paul Briganti. Kappaleen tuottajina toimivat Jack Dolgen ja Jon Siebels. Videon kuvaaja on Paul Rondeau ja koreografi Katie Lee Hill.

Video oli Hugo-palkintoehdokkaana vuonna 2011.

Lähteet

Aiheesta muualla 
 Kappaleen virallinen julkaisu Youtubessa. 
 

Vuoden 2010 kappaleet
Vuoden 2010 elokuvat
Musiikkivideot
Yhdysvaltalaiset elokuvat
Ilomäen koulu

Ilomäen koulu on Ilmajoella Huissin kylässä sijaitseva peruskoulu. Koulussa on luokat 1–6. Koulu on ollut käytössä jo vuodesta 1900. Koulun historiassa on ollut monta nykyään tunnettua henkilöä. Koulu juhli 111-vuotisjuhliaan kesällä 2011. Koulussa on ollut 152 oppilasta vuonna 1989. Vuonna 2018 koulussa oli 23 oppilasta.

Lähteet 

Ilmajoen peruskoulut
Adlerklo

Adlerklo oli Ruotsin ritarihuoneeseen kirjoitettu  aatelissuku numero 1262. Johan Afwer (1654-1706) toimi Itä-Göötanmaalla tuomarina ja aateloitiin  vuonna 1693 nimellä Adlerklo. Hänen pojanpoikansa Johan (1713-1776) auskultoi Svean hovioikeudessa ja toimi tämän jälkeen tuomarina Södermanladissa.

Lähteet

Viitteet

Ruotsin aateli
Adlersköld

Adlersköld oli Ruotsin ritarihuoneeseen kirjoitettu aatelissuku numero 1041. Suku on lähtöisin Mecklenburgista, mistä Hans Bartels (k. 1664) muutti kauppiaaksi Tukholmaan, missä keräsi suuren omaisuuden. Hänen poikansa Lydert (1629-1700) jatkoi isänsä kauppatointa ja hänet aateloitiin vuonna 1683 nimellä Adlersköld. Hänen poikansa Jonas (1661-1697) toimi Valtakunnanarkiston kanslistina, mutta palatessaan ulkomaanmatkalta hän "kuoli melankoliaan".

Lähteet

Viitteet

Ruotsin aateli
Adlerwaldt

Adlerwaldt oli Ruotsin ritarihuoneeseen kirjoitettu aatelissuku numero 2000. Suvun kantaisä Eric Browallius toimi Falunin kappalaisena ja Gagnefin kirkkoherrana 1669. Hänen pojanpoikansa Carl Jakobsson Browall (s. 1709, k. 1780-luvulla) toimi Tukholmassa varanotaarina ja Nyköpingin maakuntasihteerinä: Lisäksi hän oli ruukinpatruuna Westmanlandissa. Hänet aateloitiin 1770 nimellä Adlerwaldt. Hänen pojistaan Carl Jakob toimi Skultunan ruukin johtajana.

Lähteet

Viitteet

Ruotsin aateli
Mikki Ketelä

Mikko (Mikki) Ketelä (1876–1957) oli suomalainen yleisurheilija. Palomiehenä työskennellyt Ketelä voitti Suomen ensimmäisen urheilukuninkuuden vuonna 1902. Käsitteenä laji yleisurheilu oli vielä tuntematon ja puhuttiinkin ”yleisestä urheilusta”, lisäksi kilpailujen viimeinen laji, johon selvisi kaksi parasta kilpailijaa, oli paini. Vuoden 1903 kilpailuihin Ketelä lähti myös mukaan, mutta keskeytti epäonnistuttuaan kiekonheitossa.

Syyskuussa 1906 Ketelä ryösti helsinkiläisten työläisaktivistien kanssa Yhdyspankin Hakaniemen konttorin. Miehet pakenivat Tukholmaan, jossa heidät myöhemmin pidätettiin. Ketelän lisäksi joukkioon kuuluivat muun muassa Karl Gustaf Konrad Nyman ja Kaarlo Luoto. Hänet tuomittiin kuudeksi vuodeksi kuritushuoneeseen, ja senaatti hylkäsi Ketelän armonanomuksen tammikuussa 1908.

Ketelä muutti myöhemmin Yhdysvaltoihin.

Lähteet 

Suomalaiset yleisurheilun moniottelijat
Sortokausien aktivistit
Vuonna 1876 syntyneet
Vuonna 1957 kuolleet
Sipilä

Sipilä voi tarkoittaa seuraavia:

paikkoja
 Sipilä, alue Sääksjärven rannalla Lempäälässä

henkilöitä
Sipilä on suomalainen sukunimi, joka on muun muassa seuraavilla henkiöillä:

 Aki Sipilä (s. 1985), jalkapalloilija
 Annaleena Sipilä (s. 1967), näyttelijä
 Annamari Sipilä, toimittaja ja kirjeenvaihtaja
 Antti-Jussi Sipilä (s.  1980), suomalainen koripalloilija ja urheilutoimittaja
 Arvo Sipilä (1898–1974), talous- ja työoikeuden professori, dekaani
 Eero Sipilä (1918–1972), säveltäjä, musiikkipedagogi, urkutaiteilija ja kuoronjohtaja
 Elis Sipilä (1887–1958), voimistelija ja olympiamitalisti
 Helvi Sipilä (1915–2009), ministeri ja YK:n apulaispääsihteeri, presidenttiehdokas 1982
 Hely Sipilä (s. 1933), pika-aitajuoksija
 Ilmari Sipilä (1893–1990), insinööri ja yritysjohtaja, teollisuusneuvos
 Jani Sipilä (s. 1977), jalkapalloilija
 Jarkko Sipilä (1964–2022), dekkarikirjailija ja oikeustoimittaja
 Johanna Sipilä (s. 1976), taidemaalari
 Jorma Sipilä (s. 1945), valtiotieteilijä, Tampereen yliopiston ent. rehtori
 Juha Sipilä (s. 1961), kansanedustaja, Suomen ent. pääministeri ja Keskustan puheenjohtaja
 Juha Sipilä (1935–2002), poliitikko ja kaupunkineuvos
 Juhana Sivenius-Sipilä (1823–1899), suomalainen maanviljelijä, ratsutilallinen ja valtiopäivämies
 Jukka Sipilä (1936–2004), näyttelijä, teatteri- ja televisio-ohjaaja
 Jussi S. Sipilä (1935–2009), valtiotieteen maisteri, toimittaja ja pakinoitsija
 Kari Sipilä (s. 1940), yritysjohtaja, rakennus- ja innovaatioalojen asiantuntija
 Kyösti Sipilä (1872–1931), pappi, päätoimittaja ja kouluneuvos
 Lauri Sipilä (1904–1974), arkkitehti ja kuvataiteilija
 Leena Sipilä (s. 1931), pikajuoksija
 Linda Sipilä (s. 1981), vaatesuunnittelija
 Marko Sipilä (s. 1980), kirjailija
 Mikko Sipilä (s. 1978), fyysikko, aerosolitutkija
 Niilo Sipilä (s. 1995 tai 1996), lapsinäyttelijä
 Olavi Sipilä (1914–1998), pääjohtaja, vuorineuvos
 Pasi Sipilä (s. 1977), kitaristi
 Risto Sipilä (s. 1965), asianajaja ja varatuomari
 Saana Sipilä, muotoilija, toinen Saana ja Olli -yrityksen omistajista
 Sarianna Sipilä, terveystieteilijä ja liikuntagerontologian professori
 Sauli Sipilä (1914–2001), pääjohtaja, vuorineuvos
 Simo Sipilä (s. 1983), pikajuoksija
 Sirkka Sipilä (1920–1964), näyttelijä
 Sulho Sipilä (1895–1949), taidemaalari, viulisti ja laivaston upseeri
 Taina Sipilä (s. 1971), ohjelmistoalan yrittäjä ja toimitusjohtaja
 Tapio Sipilä (s. 1958), kreikkalais-roomalaisen tyylin painija
 Tauno Sipilä (1921–2001), maastohiihtäjä
 Turo Sipilä (s. 1997), maastohiihtäjä
 Walter Sipilä (1869–1942), lääkäri ja yritysjohtaja
 Vilho Sipilä (1899–1976), runoilija
 Väinö Sipilä (1897–1987), kestävyysjuoksija
 Wilho Sipilä (1858–1917), kirkkoherra, lääninrovasti ja kansanedustaja.
Vyöhyketerapia

Vyöhyketerapia eli refleksologia on uskomuslääkintää, jossa ihmistä hoidetaan painelemalla kehossa uskomuksen mukaan sijaitsevia heijastepisteitä. Vyöhyketerapeutti käsittelee joko pelkästään jalkaterien heijastepisteet tai koko kehon heijasteet (myös kädet, korvat, kasvot ja keskivartalo). 

Suomessa vyöhyketerapeutteja koulutetaan useassa paikassa. Kaksi suurinta kouluttajaa ovat luontaislääketieteen instituutti Kairon Instituutti Helsingissä ja luontaisalan koulutus- ja hyvinvointikeskus Medikanova Tampereella. Eri oppisuuntausten hoitotavat ja painatukset poikkeavat jossakin määrin toisistaan. 

Suomessa ei säädellä vyöhyketerapia-alan koulutusta tai ammatin harjoittamista. Terapeutin koulutus- ja kokemustausta voi vaihdella: edellä mainittujen kouluttajien tarjoama koulutus sisältää kouluttajien näkemyksen lääketieteen perusteista  ja vyöhyketerapiakoulutusta.

Tutkimukset 
Vuonna 2009 julkaistussa katsauksessa todetaan, että olemassa olevat todisteet eivät osoita vyöhyketerapian sopivan minkään sairauden hoitamiseen.

Lohjalla vuonna 2018 toteutetussa tutkimuksessa kartoitettiin vanhempien kokemuksia vyöhyketerapiasta osana vauvan koliikin hoitoa. Mukana oli 35 vauvaa, ja näistä viidentoista koliikkioireilu loppui kokonaan. Lopuista vauvoista useimmilla oireilu lieveni. Lisäksi havaittiin levottoman liikehdinnän ja jännitystilojen lievenemistä. Verrokkiryhmää ei ollut. Tutkimus toteutettiin  Helsingin ja Uudenmaan sairaanhoitopiirin, Metropolia Ammattikorkeakoulun ja Lohjan kaupungin yhteistyönä, ja se on hyväksytty julkaistavaksi pohjoismaisessa tiedelehdessä. 

Myös vuonna 2018 Turkissa tehdyssä tutkimuksessa vyöhyketerapia lievitti vauvojen koliikkia. 64 vauvan tutkimusjoukosta noin puolet oli vertailuryhmää, joka ei saanut hoitoa. Monia oheismuuttujia pyrittiin kontrolloimaan. Kokeen päättyessä koliikkioireet olivat hoidettavalla ryhmällä merkittävästi lievemmät kuin vertailuryhmällä.

Lähteet 

Manipulaatiohoito
Näennäistiede
Seulonnan keskeiset artikkelit
We Found Love

"We Found Love" on barbadoslaisen laulaja Rihannan kappale, joka julkaistiin hänen Talk That Talk -albuminsa ensimmäisenä singlenä 22. syyskuuta 2011. Singlellä esiintyy myös skotlantilainen laulaja-lauluntekijä Calvin Harris.

Listasijoitukset
"We Found Love" sijoittui kuudennella viikollaan ykköseksi sekä Yhdysvaltojen että Kanadan singlelistalla. Kappale on lisäksi sijoittunut singlelistan kärkeen Saksassa, Ranskassa, Sveitsissä, Ruotsissa, Tanskassa, Suomessa, Norjassa ja Uudessa-Seelannissa. Lisäksi se on sijoittunut kymmenen parhaan joukkoon Australiassa, Itävallassa, Italiassa, Belgian Flanderissa ja Valloniassa, Alankomaissa ja Espanjassa.

iTunesin EP versio 
 "We Found Love" (Chuckie Extended Remix) – 5:57
 "We Found Love" (Chuckie Dub) – 5:56
 "We Found Love" (Cahill Edit) – 3:36
 "We Found Love" (Cahill Club) – 6:29
 "We Found Love" (Cahill Dub) – 5:58
 "We Found Love" (R3hab's XS Remix Edit) – 3:40
 "We Found Love" (R3hab's XS Extended Remix) – 5:26
 "We Found Love" (R3hab's XS Dub) – 5:26

Lähteet

Aiheesta muualla 
 Kappaleen musiikkivideo YouTubessa

Vuoden 2011 kappaleet
Rihannan kappaleet
Calvin Harrisin kappaleet
Bérénice Marlohe

Bérénice Marlohe (s. 19. toukokuuta 1979 Pariisi, Ranska) on ranskalainen näyttelijä. Hän aloitti näyttelijän uransa vuonna 2007 lyhytelokuvassa La discordance. Vuonna 2012 hän esiintyi James Bond -elokuvassa 007 Skyfall.

Aiheesta muualla 

 
 
 Bérénice Marlohe -fanisivusto 

Ranskalaiset näyttelijät
Elävät henkilöt
Vuonna 1979 syntyneet
George Antonysamy

George Antonysamy (s. 15. helmikuuta 1952) on intialainen roomalaiskatolinen arkkipiispa. Hänet vihittiin papiksi Tiruchirapallin hiippakuntaan 19. marraskuuta 1980. Hänet nimitettiin 4. elokuuta 2005 Sulcin titulaariarkkipiispaksi sekä apostoliseksi nuntiukseksi Guineaan, Liberiaan ja Gambiaan. 20. syyskuuta 2005 hän sai lisäksi nimityksen apostoliseksi nuntiukseksi Sierra Leoneen. Piispaksi konsekroinnin suoritti 21. syyskuuta Ivan Dias, jota avustivat Henryk Hoser ja Antony Devotta.

Antonysamy erosi 8. syyskuuta 2008 tehtävistään apostolisena nuntiuksena Guineaan, mutta jatkoi toimintaansa samassa roolissa kolmeen muuhun maahan.

Lähteet 

Intialaiset katoliset piispat
Katoliset arkkipiispat
Pyhän istuimen diplomaatit
Vuonna 1952 syntyneet
Elävät henkilöt
Formula 2 -kausi 2011

Formula 2 -kausi 2011 oli Formula 2 -luokan kolmas kausi.

Sarjan mestaruuden vei italialainen Mirko Bortolotti. Toiseksi sijoittui sveitsiläinen Christopher Zanella ja kolmanneksi sijoittui espanjalainen Ramón Piñeiro.

Kuljettajat

Lähteet

Formula 2 -kaudet
Vuoden 2011 moottoriurheilu
Yngve Holmberg

Yngve Holmberg (21. maaliskuuta 1925 Bromma, Ruotsi – 29. lokakuuta 2011 Gräddö, Norrtälje, Ruotsi) oli ruotsalainen poliitikko, joka oli maltillisen kokoomuksen puheenjohtaja 1965–1970.

Holmberg valmistui oikeustieteen kandidaatiksi Tukholman yliopistosta 1951, oli sen jälkeen käräjäoikeudessa 1952–1954, oikeiston kanslian sihteeri 1954–1955, Tukholman kaupungin palveluksessa 1955–1959, Ruotsin elinkeinoelämän keskusliiton palveluksessa 1959–1961 ja vuodesta 1961 oikeistopuolueen puoluesihteeri.

Hän oli kansanedustaja 1962–1972 ja oli myös sekä ensimmäisen kamarin että toisen kamarin jäsen. Ensimmäisen kamarin jäsenenä ollessaan hän oli oikeiston ryhmäpuheenjohtaja 1965–1968. Oikeiston puoluesihteeri hän oli 1961–1965 ja puoluejohtaja 1965–1970 (Holmbergin puoluejohtajuuden aikana puolue muutti nimensä 1969 Maltilliseksi kokoomukseksi). Hän oli Hallandin läänin maaherra 1972–1977 ja sen jälkeen muun muassa pääkonsuli Houstonissa Yhdysvalloissa 1978–1982.

Holmbergin puheenjohtajuuden aikana oikeistopuolue/kokoomus jatkoi jo 1960-luvun alussa alkanutta takapakkia. Vaaleissa 1968 puolue sai äänistä 13,8 prosenttia. Vuoden 1970 vaaleissa ääniosuus oli 11,5 prosenttia, mikä oli puolueen kaikkien aikojen huonoin tulos.

Yngve Holmbergin isä oli toimittaja Nils Holmberg ja äiti Ingeborg Holmberg, o.s. Johansson. Hän oli vuosina 1952–1972 naimisissa kirjastonhoitaja Inga Henrikssonin kanssa.

Lähteet
Vem är det: Svensk biografisk handbok 1985, P. A. Norstedt & Söners Förlag, Stockholm 1984 ISBN 91-1-843222-0 ISSN 0347-3341 s. 497

Viitteet 

Vuonna 1925 syntyneet
Vuonna 2011 kuolleet
Maltillisen kokoomuksen poliitikot
Ruotsalaisten puolueiden puheenjohtajat
Ruotsin maaherrat
Inez Bjørg David

Inez Bjørg David (s. 6. helmikuuta 1982 Aarhus) on tanskalainen näyttelijä.

Elämä 

Inez kävi teatterikoulua Kööpenhaminassa ja otti yksityistunteja näyttelemisessä. Saksaakin puhuva Inez näytteli muun muassa lyhytelokuvissa The Date ja Dasein, elokuvassa Wilde Jungs sekä Xavier Naidoon, DJ Daven ja muiden taiteilijoiden musiikkivideoissa.

Inez näytteli saippuaoopperassa Verbotene Liebe vuosina 2003–2006 roolinaan Vanessa von Beyenbach. Kesäkuussa 2006 hän jätti saippuaoopperan ja ryhtyi näyttelemään pääosaroolia Miriam Saalfeld telenovelassa Lemmen viemää, jossa hän pysyi joulukuuhun 2007 asti. Vuotta myöhemmin hän palasi vierailemaan sarjassa. Vuonna 2008 Inez oli viidennellä sijalla miestenlehti FHM:n listalla "Maailman 100 seksikkäintä naista".

Vuodesta 2004 vuoteen 2008 Inez seurusteli näyttelijän Dominic Saleh-Zaki kanssa, jonka hän oli tavannut Verbotene Liebe -sarjan kuvauksissa. Inezillä on kaksi siskoa, joista toinen on laulaja Anna David, sekä yksi veli. Inez asuu Berliinissä.

Vuonna 2010 David oli vakuutusyhtiö ERGOn mainoskampanjan kasvona yhdessä Sebastian Ströbelin ja Samuel Finzin kanssa.

Inez on yhdessä näyttelijän Mirko Lang kanssa. Heillä on kaksi tytärtä.

Elokuvat ja televisio 
 2002: Berlin, Berlin
 2002: Müde Krieger
 2002: Money Jumper
 2002: Sommer Hereos
 2003: Dasein
 2003–2006: Verbotene Liebe
 2004: Hellseher
 2004: Wilde Jungs
 2004: Hexenjagd
 2005: Sicht eines Freundes
 2006–2007, 2008: Lemmen viemää
 2008: Im Tal der Wilden Rosen – Zerrissene Herzen
 2008: ProSieben Märchenstunde – Die Karawane der verfluchten Jungfrauen
 2009: Inga Lindström – Wiedersehen in Eriksberg
 2009: Go West – Freiheit um jeden Preis
 2009: Männerherzen
 2009: SOKO Köln – Familienglück
 2010: Kommissarin Lucas
 2010: Zimmer 205 (Kino)
 2010: Go West - Freiheit um jeden Preis (TV)
 2011: Männerherzen 2

Lähteet

Aiheesta muualla 
 Inez Bjørg Davidin virallinen kotisivu
 Henkilökuva "Lemmen viemää" -sarjan kotisivuilla 

Tanskalaiset näyttelijät
Vuonna 1982 syntyneet
Elävät henkilöt
Robert Schörgenhofer

Robert Schörgenhofer (s. 21. helmikuuta 1973 Dornbirn, Itävalta) on itävaltalainen jalkapalloerotuomari. Hänestä tuli kansainvälinen erotuomari vuonna 2007.

Schörgenhofer tuomitsi ensimmäisen ottelunsa Itävallan korkeimmalla sarjatasolla Bundesliigassa syyskuussa 2004. Vajaa kolme vuotta myöhemmin tammikuussa 2007 hän sai myös lisenssin tuomita kansainvälisiä otteluita. Ensimmäisen aikuisten maaottelun hän tuomitsi 10. syyskuuta 2008 Albanian ja Maltan välillä.

Aiheesta muualla 

 Robert Schörgenhoferin esittely Worldreferee-sivustolla 

Itävaltalaiset jalkapallotuomarit
Vuonna 1973 syntyneet
Elävät henkilöt
Ğabdelxäy Äxätov

Ğabdelxäy Xuram ulı Äxätov (, : Gabdulhai Huramovitš Ahatov; 8. syyskuuta 1927 Tatarstan, Neuvostoliitto − 25. marraskuuta 1986 Tatarstan, Neuvostoliitto) oli tataaritaustainen neuvostoliittolainen kielitieteilijä, filologi ja professori (1970).

Äxätov kirjoitti noin 200 tieteellistä teosta, sanakirjoja, oppikirjoja ja ohjelmien käsikirjoituksia sekä tieteellisiä julkaisuja yleisen filologian ja tataarien filologian alalta. Tieteellisen perustutkimuksen työtä hän kirjoitti ja julkaisi useita suomalais-ugrilaisia ​​tutkimuksia etenkin suomen kieltä koskien.

Useita Äxätovin tieteellisiä teoksia kiiteltiin XIII kansainvälisessä lingvistien kongressissa (Tokio, 1982), ja niitä säilytetään maailman suurimmissa kirjastoissa, kuten Yhdysvaltain kongressin kirjastossa.

Perhe 
Äxätovin poika, Aidar Ahatov oli julkisuuden henkilö, tiedemies, ekologi, taloustieteilijä, lakimies ja taiteilija.

Tieteelliset kirjat 
Gabdulhai Ahatov. Tatar telenen︠g︡ leksikasy : pedagogii︠a︡ institutlary ḣăm kolledzhlary studentlary ȯchen kullanma. Kazan, 1995, ISBN 5-298-00577-2 (tataarin kieli)
Gabdulhai Ahatov. Tatarskaia dialektologiia. Kazan, 1984 (tataarin kieli)
Gabdulhai Ahatov. Noin pääpiirteet pariksin sanoja (vuonna uralilaisten ja vuonna uralilaisten ja altailaisiin kielet) / Tieteellinen lehti «Sovetski Fennougristiikka». – Tallinna, 1981, № 2, ISSN 0132-0777 (venäjäksi)
Gabdulhai Ahatov. Dialekty i toponimiia povolzhia. Сheboxary, 1981 (venäjäksi)
Gabdulhai Ahatov. Dialekty i toponimii︠a︡ Povolzhʹi︠a︡ : mezhvuzovskiĭ sbornik. Сheboxary, 1979 (venäjäksi)
Gabdulhai Ahatov. Tatarskai︠a︡ dialektologii︠a︡ : sredniĭ dialekt : uchebnoe posobie. 1979 (venäjäksi)
Gabdulhai Ahatov. Leksika tatarskogo i︠a︡zyka. Ufa, 1975 (venäjäksi)
Gabdulhai Ahatov. Murteella West-Siberian tataarit. - Ufa, 1963 (venäjäksi)
Gabdulhai Ahatov. Monikielisyys maailman. - Berliini, 1986 (saksaksi)
Gabdulhai Ahatov. Kielitiede yhdessä tietokoneen kanssa . - Berliini, 1986 (saksaksi)

Lähteet

Aiheesta muualla 

 Professori Gabdulhai Ahatov
 Каzan / Gabdulhai Ahatov
 Professori Gabdulhai Ahatov: elämä ja työ
 Gabdulhai Ahatov / BIBLUS
 Gabdulhai Ahatov / greatrussianpeople.ru
 Gabdulhai Ahatov / c-society.ru
 Library of Congress of United States of America : Works by Professor G. Kh. Akhatov
 VIAF : Works by Professor G. Kh. Akhatov
 WorldCat / Works by Professor G. Kh. Akhatov

Neuvostoliittolaiset tieteilijät
Kielitieteilijät
Filologit
Professorit
Tataarit
Vuonna 1927 syntyneet
Vuonna 1986 kuolleet
Byrne

Byrne on muun muassa seuraavien henkilöiden sukunimi:

 Anthony Byrne (1930–2013), irlantilainen nyrkkeilijä 
 Brendan Byrne (1924–2018), yhdysvaltalainen demokraattipoliitikko
 David Byrne (s. 1952), yhdysvaltalainen säveltäjä ja muusikko
 Gabriel Byrne (s. 1952), irlantilainen näyttelijä
 Gay Byrne (1934–2019), irlantilainen tv-juontaja
 Gerry Byrne (1938–2015), englantilainen jalkapalloilija
 Jasmine Byrne (s. 1985), yhdysvaltalainen pornonäyttelijä ja malli
 John Byrne (s. 1950), englantilainen sarjakuvapiirtäjä
 Lorna Byrne (s. 1953), irlantilainen kirjailija
 Michael Byrne (s. 1943), englantilainen näyttelijä
 Nicky Byrne (s. 1978), irlantilainen laulaja
 Rhonda Byrne (s. 1952), australialainen kirjailija ja tv-tuottaja
 Roger Byrne (1929–1958), englantilainen jalkapalloilija
 Rory Byrne (s. 1944), eteläafrikkalainen Formula 1 -autonsuunnittelija
 Rose Byrne (s. 1979), australialainen näyttelijä
 Scarlett Byrne (s. 1990), brittiläinen näyttelijä
 Simon Byrne (1806–1833), irlantilainen nyrkkeilijä
 Tommy Byrne (1919–2007), yhdysvaltalainen baseballpelaaja ja poliitikko
 Tommy Byrne (s. 1958), irlantilainen moottoriurheilija
Santa (elokuva)

Santa on vuonna 2014 ensi-iltansa saanut suomalais--liettualainen elokuva, jonka on käsikirjoittanut ja ohjannut Marius Ivaskevieius. Elokuvan pääosassa esiintyy Tommi Korpela.

Santaa kuvattiin Rovaniemellä kesällä 2012.

Elokuva sai ensi-iltansa Liettuassa 31. joulukuuta 2014.

Rooleissa

Lähteet

Aiheesta muualla 
Suomen Elokuvasäätiö - Santa

Vuoden 2014 suomalaiset elokuvat
Liettualaiset elokuvat
Suomalaiset monikieliset elokuvat
Alströmer

Alströmer oli Ruotsin ritarihuoneeseen kirjoitettu aatelissuku numero 1938 ja vapaaherrallinen suku numero 302.
Suku on kotoisin Alignäsistä, jossa Thore Carlsson (1652-1702) oli köyhä porvari.

Suvun tunnettuja jäseniä olivat:
 Jonas Alström (1685-1761), joka vuonna 1731 aateloitiin nimellä Alströmer. Alströmer oleskeli nuorena Lontoossa ja palattuaan takaisin 1724 Ruotsiin hän perusti synnyinkaupunkiinsa kutomatehtaan. Sen lisäksi Alströmer toimi mm. tupakkatehtailijana sekä kirjailijana. Hänet aateloitiin vuonna 1751.
 Patrick Alströmer (1733-1804). Hän toimi tehtailijana sekä kauppiaana sekä harrasti teiteitä. Alströmer toimi Itä-Intian kauppakomppanian johtajana 1777. Hänet korotettiin vapaaherraksi vuonna 1778.
 Claes Alströmer (1736-1794) korotettiin vapaaherraksi vuonna 1778. Hän matkusteli laajasti ja toi Pohjois-Amerikasta kasveja Linnélle, joka nimesi yhden kukista Alströmerin mukaan nimellä Alstroemaria Peregrina.

Lähteet

Viitteet

Ruotsin aateli
Ruslania

Ruslania Books Oy on venäläisten kirjojen ja lehtien maahantuoja sekä kustannusliike. Vuonna 1986 perustettu Ruslania tuo maahan venäläisiä kirjoja, elokuvia, julisteita, nuotteja, musiikkia ja lehtiä. Yrityksen toimitilat ja myymälä ovat Helsingissä. Ruslania on kustantanut maataloussanaston, Sinuhe egyptiläisen venäjäksi, tekniikan sanakirjan, kaksi talouden ja kaupan sanakirjaa sekä Osmo Jussilan Suomen suuriruhtinaskunta -kirjan venäjännöksen. Ruslania on vientiyhtiö, joka palvelee verkkokauppansa avulla asiakkaita kaikissa maanosissa. Suurimmat asiakasryhmät ovat yksityisasiakkaat, koulut, soitonopettajat ja -oppilaat, kirjastot, valtionhallinto. Ruslania on myös tukkuri, jolla on maailmanlaajuinen jälleenmyyjien kirjakauppaverkosto. Ruslania on perustanut tytäryhtiön Pietariin, Venäjälle helmikuussa 2019. Ruslanian toimitusjohtajana toimii Andreas Agopov, MBA (synt. 1979).

Ruslania toimii huhtikuusta 2020 alkaen nettikauppana ilman kivijalkamyymälää. Yrityksen pääkonttori sijaitsee osoitteessa Kuortaneenkatu 3, 00520 Helsinki.

Lähteet 
 Tampereen Tiima 2017
 Tsilari 2016
 HS NYT 2015
 Helsingin Sanomat 2013
 Lauttakylän Sanomat 2012
 Kamppi-Eira, Nro 14 2011
 Kaleva 29.4.2009 (.pdf)
 Metro 9.3.2009
 Karjalainen 30.1.2009
 HAAGA-HELIA Signals 2008 syksy
 Fintra 2008 (.pdf)
 Kauppalehti 2007
 Multiprint 2007
 Rondo 2006 
 Helsingin uutiset 2005
 Kamppi-Eira 2005

Aiheesta muualla 
 Ruslanian kotisivut

Suomalaiset kirjakaupat
Suomalaiset kirjankustantamot
Garantia

Vakuutusosakeyhtiö Garantia (, ) on takauspalveluihin erikoistunut suomalainen finanssialan yhtiö ja osa suomalaista Taaleri-konsernia. Garantia tarjoaa useita vaihtoehtoisia rahoituskanavia takaamalla eläkelainoja, pankkilainoja ja pääomamarkkinoilta haettua rahoitusta. Garantian palveluihin kuuluvat myös muun muassa jäännösarvotakaukset, sijoitus- ja rahastotakaukset, portfoliotakaukset, asuntolainatakaukset sekä Takaamo- ja Securent-vuokratakaukset.

Garantia on perustettu vuonna 1993 ja sen omistaa Taaleri Oyj, jonka osake on listattu Helsingin pörssiin.

Aiheesta muualla 
Kotisivut
Taaleri 

Suomalaiset vahinkovakuutusyhtiöt
Tyyne Raunio

Tyyne Raunio on vuonna 2006 perustettu suomalainen rockyhtye. Yhtye allekirjoitti levytyssopimuksen Dynasty Recordings -levy-yhtiön kanssa vuonna 2008. Yhtyeen jakelusta ja promootiosta vastaa EMI. Vuonna 2010 yhtye julkaisi debyyttialbuminsa Olet kaunis . Olet kaunis -levyltä julkaistiin neljä singleä: Ääriviivat, Sivullinen, Olet kaunis ja Jään päällä lunta. Sivullinen-kappaleesta julkaistiin musiikkivideo. Kesällä 2011 yhtye aloitti äänitykset tuottaja Jyrki Tuovisen kanssa..

Julkaisut 
 Olet kaunis (2010) Levy
 Rakkaus, kaipuu & kuolema (2016) EP
 Tänään on hyvä päivä (2017) Single

Jäsenet 
 Lauri Tanskanen – laulu
 Jussi Nikula – kitara
 Tommi Kotkamaa – basso
 Juha Räsänen – rummut

Lähteet

Aiheesta muualla 
 Haastattelussa Tyyne Raunio

Suomalaiset rockyhtyeet
Renan Bressan

Renan Bardini Bressan (s. 3. marraskuuta 1988 Tubarão, Brasilia) on valkovenäläinen jalkapalloilija. Hän edustaa venäläistä Alania Vladikavkazia ja on pelipaikaltaan keskikenttäpelaaja.

Ura 
Bressan siirtyi valkovenäläiseen Gomeliin huhtikuussa 2007. Kahden ja puolen vuoden jälkeen tammikuussa 2010 hän siirtyi BATE:n. Hän oli kaudella 2010 Valko-Venäjän pääsarjan paras maalintekijä 15 osumallaan.

Lähteet

Aiheesta muualla 
 Renan Bressanin esittely FK BATE:n virallisella sivustolla

Valkovenäläiset jalkapalloilijat
Vuonna 1988 syntyneet
Elävät henkilöt
Tapio Luoma

Tapio Juhani Luoma (s. 15. kesäkuuta 1962 Kurikka) on Suomen evankelis-luterilaisen kirkon nykyinen arkkipiispa 1. kesäkuuta 2018 alkaen. Luoma on vihitty papiksi 1987. Hän on oppiarvoltaan teologian tohtori (1999). Hänen väitöskirjansa on nimeltään Incarnation and Physics – Natural Science in the Theology of Thomas F. Torrance (Oxford University Press 2002), ja siinä hän käsittelee teologian ja luonnontieteiden suhdetta. Väitöskirjan lisäksi on julkaissut muun muassa hartauskirjoja.

Hän on ennen piispaksi valintaansa työskennellyt apupappina ja kappalaisena Peräseinäjoella 1987–1998, Ilmajoella kappalaisena 1998–2002 ja vuodesta 2002 Seinäjoen kirkkoherrana. Lapuan hiippakunnan pappisasessorina hän toimi 2001–2007 ja Etelä-Pohjanmaan rovastikunnan lääninrovastina 2010–2012.  Hän on ollut kirkolliskokouksen jäsen vuodesta 2008 sekä useiden kirkollisten toimielinten jäsen. Hänet on valittu vuoden papiksi vuonna 2000. Hänet vihittiin piispanvirkaan 12. helmikuuta 2012, ja hän toimi Espoon hiippakunnan piispana 2012–2018.

Luoma on opiskellut laulua Kalevi Ollin johdolla ja suorittanut laulun I-tutkinnon. Hän on toiminut Yleisradion kuuluttajana 1986–1987.

Näkemyksiä
Luoma ei toivo samaa sukupuolta olevien kirkollista vihkimistä ja pitää avioliittoa vain miehen ja naisen välisenä, mutta lupasi noudattaa kirkolliskokouksen päätöstä, joka oli toukokuussa 2018 kielteinen vihkimiseen.

Kunnianosoitukset 

  Rauhanpuun muistomitali (slovakiksi Pamätná medaila Stromu pokoja), Servare et Manere, Slovakia.

Teokset
 Incarnation and physics : Thomas F. Torrence's christological bridge between theology and the natural sciences. Peräseinäjoki]: T. Luoma, [1999] ISBN 952-91-0348-4. - Väitöskirja Helsingin yliopisto 1999
 Incarnation and physics : natural science in the theology of Thomas F. Torrance. Tapio Luoma. New York : Oxford University Press, 2002. (American Academy of Religion academy series.). ISBN 0-19-515189-5
 Iloa ja siunausta sinulle. Tapio Luoma. Helsinki : Minerva, 2013 ISBN 978-952-492-801-4
 Siunausta ja varjelusta elämääsi. Minerva, 2015 ISBN 978-952-312-114-0
 Ytimessä : #365 sytykettä elämään. Tapio Luoma.Kirjapaja, 2017 ISBN 978-952-288-756-6
 Siunauksen siivin. Minerva, 2017 ISBN 978-952-312-496-7
 Sanan aika 2018-2019. Kirjapaja, 2018 ISBN 978-952-288-954-6 (ilmestyy 9/2018)

Lähteet

Lähteet 

 Kuusi kuvaa arkkipiispa Tapio Luoman elämästä, 30.10.2020 Yle Radio 1

Suomen evankelis-luterilaisen kirkon arkkipiispat
Espoon piispat
Vuonna 1962 syntyneet
Elävät henkilöt
Gervasio Gestori

Gervasio Gestori (s. 1. helmikuuta 1936) on italialainen roomalaiskatolinen piispa. Hänet vihittiin papiksi 28. kesäkuuta 1959 ja nimitettiin San Benedetto del Tronto-Ripatransone-Montalton hiippakunnan piispaksi 21. kesäkuuta 1996. Piispaksi vihkiminen seurasi 7. syyskuuta. Pääkonsekraattorina toimi Carlo Maria Martini, jota avustivat Giuseppe Chiaretti ja Bernardo Citterio.

Lähteet 

Italialaiset piispat
Katoliset piispat
Vuonna 1936 syntyneet
Elävät henkilöt
Pavlovskin palatsi

Pavlovskin palatsi on keisarillinen palatsi Pietariin kuuluvassa Pavlovskissa, noin 30 kilometriä Pietarin keskustasta etelään. Katariina II lahjoitti vuonna 1777 palatsia varten pojalleen Paavali I:lle 400 hehtaaria entistä metsästysmaata, kun Paavalin vaimo Maria Fjodorovna sai pojan, tulevan Aleksanteri I:n.

Uusklassista palatsin rakennustyöt alkoivat 1782. Sen valmistumista viivytti tulipalo. Palatsissa on kupolikattoinen päärakennus ja pylväsgallerioiden siihen yhdistämät siipikennukset. Palatsin ovat suunnitelleet Charles Cameron, Vincenzo Brenna ja Andrei Voronihin, ja sisätilojen viimeistelyyn osallistuivat arkkitehdit Giacomo Quarenghi ja Carlo Rossi sekä monet muut. Palatsin sisustukseen on käytetty esineitä, jotka Paavali I ja Maria Fjodorovna ostivat matkustellessaan Euroopassa palatsin rakennusaikana. Palatsia ympäröi laaja Pavlovskin puisto.

Paavali I:n murhan jälkeen leskikeisarinna jäi palatsiin asumaan. 1800-luvun alkupuolella palatsissa vieraili monia Venäjän kulttuurin johtohahmoja, etenkin runoilijoita ja kuvataiteilijoita. Palatsin ja sen puiston maisemia on kuvattu monissa tauluissa.

Vallankumouksen jälkeen palatsista tuli museo. Se vaurioitui pahoin toisessa maailmansodassa, mutta paljon irtaimistoa oli ehditty viedä turvaan. Palatsi entisöitiin ja avattiin yleisölle.

Lähteet

Aiheesta muualla 

http://www.pavlovskmuseum.ru/ 

Pietarin palatsit
Uusklassinen arkkitehtuuri‎
Olavsvernin tukikohta

Olavsvernin tukikohta oli Norjan laivastotukikohta Tromssan kunnassa. Se alistettiin 1. tammikuuta 2003 Bergenissä sijaitsevaan Haakonsvernin laivastoasemaan (HOS) ja on sittemmin lakkautettu ja on myynnissä.

Lähteet

Aiheesta muualla
Esittely 
Olavsvern underlegges Haakonsvern 2003 

Norjan laivasto
Norjan rakennukset ja rakennelmat
Tromssa
Tromssan historia
Haukiahven

Haukiahven (Dinolestes lewini) on ahvenkaloihin kuuluva kalalaji. Sitä tavataan Tyynestämerestä Australian rannikon läheisyydestä. Haukiahven on ainoa laji haukiahventen heimossa (Dinolestidae).

Koko ja ulkonäkö
Haukiahven kasvaa pituudeltaan korkeintaan 50–84 cm pitkäksi. Ruumis on pitkulainen ja solakka ja muistuttaa huomattavasti barrakudoja. Suu ja silmät ovat kookkaat ja kuono on terävä ja alaleuka ulottuu yläleukaa pidemmälle. Selkäeviä haukiahvenella on kaksi, joista etumainen on lyhyempi ja siinä on noin 5 ruotua. Taaemmassa selkäevässä on yksi piikki ja pehmeitä ruotoja. Peräevä haukiahvenella on pitkähkö. Kalan suomut ovat väriltään hopeanharmaita ja voivat olla selässä ja kylkien yläosassa hieman ruskehtavia.

Levinneisyys
Haukiahventa tavataan Australian etelärannikolta vyöhykkeeltä, joka Uudesta Etelä-Walesista Tasmaniaan ja Länsi-Australian eteläosiin. Se on lauhkeiden vesien laji, joka liikkuu usein parvina kivikkoisilla riutoilla.

Lähteet

Percoidei
Stanley Rous

Sir Stanley Ford Rous, CBE (25. huhtikuuta 1895 – 18. heinäkuuta 1986) oli englantilainen jalkapallovaikuttaja, joka toimi kansainvälisen jalkapalloliiton Fifan puheenjohtajana vuosina 1961–1974.

FIFA:n puheenjohtajat
Brittiläiset urheiluvaikuttajat
Englantilaiset jalkapallotuomarit
Vuonna 1895 syntyneet
Vuonna 1986 kuolleet
Tom Brown

Tom Brown voi tarkoittaa seuraavia:

Tom Brown (1922–2011), yhdysvaltalainen tennispelaaja
Tom Brown (1913–1990), yhdysvaltalainen näyttelijä
Tom Brown (1663–1704), englantilainen satiirikko
Tom Brown (1888–1958), yhdysvaltalainen pasunisti
Faust (täsmennyssivu)

Faust voi tarkoittaa ainakin seuraavia:

Faust, kuvitteellinen historian henkilö, joka myi sielunsa paholaiselle
Faust, Johann Wolfgang von Goethen kirjoittama kaksiosainen näytelmä
Faust, Charles Gounod’n säveltämä ooppera
Faust, F. W. Murnaun ohjaama elokuva vuodelta 1926
Faust, Aleksandr Sokurovin ohjaama elokuva vuodelta 2011
Faust, saksalainen krautrock-yhtye
sukunimenä:
Johann Georg Faust (1480–1540), saksalainen alkemisti ja astrologi
Drew Gilpin Faust (s. 1947), yhdysvaltalainen historiantutkija ja yliopiston rehtori
Isabelle Faust (s. 1972), saksalainen viulisti
Lauren Faust (s. 1974), yhdysvaltalainen kirjailija, televisio-ohjaaja ja -tuottaja.

Luettelot henkilöistä sukunimen mukaan
Lev Poprad

Lev Poprad oli vuonna 2010 perustettu slovakialainen jääkiekkoseura. Se pelasi kauden 2011–2012 KHL:ssa. Kaudeksi 2012–2013 sen sarjapaikka annettiin Lev Prahalle, joka on kokonaan eri organisaatio. Siirron myötä Lev Popradin toiminta lakkautettiin, ja seura ehti näin ollen pelata vain yhden kauden. Se sijoittui kaudella 2011–2012 KHL:n läntisessä konferenssissa kymmenenneksi, eikä selviytynyt pudotuspeleihin.

Historia

Seuran alkuvaiheet 
Joukkue oli alun perin nimeltään HC Lev Hradec Králové ja se perustettiin Hradec Královéssa, Tšekissä. Sen oli silloin tarkoitus liittyä KHL:ään kaudeksi 2010–2011, jolloin se täytti kaikki vaatimukset, mutta ei saanut Tšekin jääkiekkoliitolta lupaa siihen. Sen takia Levin johto päätti siirtää seuran Slovakiaan, Popradiin, jotta saisi luvan osallistua sarjaan jo kaudella 2010–2011. Slovakialaisjoukkuetta ei kuitenkaan enää hyväksytty KHL-liigaan kaudeksi ja Lev jäi sarjan ulkopuolelle. 

Slovakian jääkiekkoliitolta luvan saamisen jälkeen Lev otettiin toukokuussa 2011 virallisesti mukaan KHL-liigaan seuraavaksi kaudeksi 2011–2012. Toinen Popradin kaupungista oleva joukkue  HK ŠKP Poprad jatkoi Slovakian Extraligassa. Lev sijoitettiin KHL:ssä läntisen konferenssin Bobrov-divisioonaan.

Kausi 2011–2012 

30. kesäkuuta 2011, kaksi kuukautta sen jälkeen, kun Lev otettiin mukaan KHL:ään, se ilmoitti ensimmäisistä viidestä allekirjoitetusta pelaajasopimuksesta. Lopullinen pelaajalista koostui lähinnä tšekkiläisistä ja slovakialaisista pelaajista. Joukkueen päävalmentajana toimi Radim Rulík ja kapteenina Ľuboš Bartečko. Levin runkosarjan oli tarkoitus alkaa 10. syyskuuta 2011 kotiottelulla Avangard Omskia vastaan, mutta koko KHL-kausi 2011–2012 lykkääntyi Lokomotiv Jaroslavlin lento-onnettomuuden takia. Ensimmäisen KHL-ottelunsa Lev pelasi lopulta 12. syyskuuta Metallurg Magnitogorskia vastaan. Ensimmäisen voittonsa joukkue saavutti kuudennessa pelissään, jossa se voitti  Riian Dynamon 2–0.

Lev ei päässyt ainoaksi jääneellä KHL-kaudellaan pudotuspeleihin, se sijoittui läntisen konferenssin kymmenenneksi ja koko liigassa sen sijoitus oli 21. Joukkue keräsi 54:ssä pelissä yhtä monta pistettä. Joukkueen paras pistemies oli myös kapteenina toiminut Ľuboš Bartečko, jolle kirjattiin kauden aikana 30 pistettä, joista 16 maalia ja 14 syöttöä. Eniten maaleja joukkueelle teki Tomáš Netík.

Lakkauttaminen 
Loppukauden 2011–2012 aikana Lev Popradin omistuksessa tapahtunut muutos nosti epäilyjä siitä, että joukkuetta oltaisiin siirtämässä takaisin Tšekin puolelle. Maaliskuussa 2012 Tšekin jääkiekkoliitto ilmoitti, että se sallii KHL-seuran toimimisen Tšekissä. Lev Poprad lakkautettiin vain yhden pelatun kauden jälkeen. Sen tilalle KHL:ään tuli Lev Praha, joka nimestään huolimatta on täysin erillinen organisaatio.

Tilastot 
 Joukkueen sisäinen pistepörssi 

 Merkkipaalut 
 12. syyskuuta 2011: Ensimmäinen ottelu KHL:ssä
 21. syyskuuta 2011: Ensimmäinen piste KHL:ssä
 26. syyskuuta 2011: Ensimmäinen voitto KHL:ssä
 26. syyskuuta 2011: Ensimmäinen nollapeli KHL:ssä
 30. syyskuuta 2011: Ensimmäinen kotiottelun voitto KHL:ssä

Lähteet

Slovakialaiset jääkiekkoseurat
KHL-seurat
Entiset jääkiekkoseurat
Miamin roomalaiskatolinen arkkihiippakunta

Miamin roomalaiskatolinen arkkihiippakunta on katolisen kirkon hiippakunta, jonka alueella ovat Browardin piirikunta, Miami-Daden piirikunta ja Monroen piirikunta Floridassa. Se perustettiin 7. lokakuuta 1958 ja Coleman Carrollista tuli sen ensimmäinen piispa.

Lähteet

Florida
Yhdysvaltain katoliset hiippakunnat
Glasgow Clan

Glasgow Clan (heinäkuuhun 2018 saakka Braehead Clan) on jääkiekkojoukkue Renfrew'sta, Skotlannista. Joukkue pelaa Ison-Britannian pääsarjassa Elite Ice Hockey Leaguessa. Kotipelit joukkue pelaa Braehead Arenalla, Glasgow'ssa.

Joukkue kaudella 2022–2023

Joukkueenjohto 
 Päävalmentaja & Jääkiekkotoiminnanjohtaja: Malcolm Cameron 
 Pelaajavalmentaja: Mathieu Roy 
 Huoltopäällikkö: Jamie Douglas 
 Toimitusjohtaja: Gareth Chalmers 

Lähde: EliteProspects

Lähteet

Aiheesta muualla
Joukkueen viralliset kotisivut
Elite League

Skotlantilaiset jääkiekkoseurat
Renfrewshire
Karkalin luonnonpuisto

Karkalin luonnonpuisto on luonnonpuisto Lohjan kaupungissa entisen Karjalohjan kunnan alueella Uudenmaan maakunnan länsiosassa. Puiston pinta-ala on yksi neliökilometri, ja se on perustettu vuonna 1964. Luonnonpuisto sijaitsee Lohjanjärveen työntyvän pitkän Karkalinniemen kärjessä. Se on perustettu suojelemaan erityisesti eteläsuomalaista lehtoluontoa. Alue siirtyi Metsäntutkimuslaitokselta Metsähallituksen hallintaan vuoden 2002 alussa. Luonnonpuisto kuuluu samaan Natura-alueeseen läheisten Suuriniemen kärjen, Niemensaaren, Haapasaaren, Ämmänuuninkallion, Mailankallion ja Rinnemäen luonnonsuojelualueiden kanssa. 

Puisto on avoinna retkeilijöille, mutta siihen saa tutustua vain merkityillä reiteillä. Merkittyjä reittejä on noin kuusi kilometriä, ja ne muodostavat eripituisia rengasreittejä. Rantautuminen puistoon on sallittu vain yhdellä rantautumispaikalla. Yöpyminen ja tulenteko puistossa on kokonaan kielletty. Vuonna 2019 Karkalin luonnonpuistossa kävi 6 200 kävijää.

Karkalinniemellä on ollut pysyvää asutusta 1500-luvulta lähtien. Nykyisen luonnonpuiston alueella sijaitsi kolme torppaa, joista viimeinen oli asuttu 1910-luvulle saakka. Arkkipiispa Gustaf Johansson rakennutti niemen kärkeen huvimajan vuonna 1902 ja raivautti alueelle polkuja pähkinöiden keruuta varten. Nykyisin alueen rakennuksista on jäljellä vain jäänteitä.

Karkalinniemen kallioperä on kalkkipitoista. Luonnonpuisto on lähes kokonaan lehtometsää ja etenkin pähkinäpensas kasvaa alueella runsaana. Suota on noin kaksi hehtaaria. Alueen keskellä on pieni niitty, joka pidetään niittämällä avoimena. Rannat ovat paikoin jyrkän kallioisia. Alueen kasvilajisto on huomattavan runsas. Puistosta on esimerkiksi tavattu 11 kämmekkälajia, joista merkittävin lienee punavalkku. Pesiviä lintulajeja on noin 40. Selkärangattomista maininnan arvoisia ovat suomenlehtovähämittari sekä suorasuusulkukotilo.

Metsäkuusi on runsastunut voimakkaasti luonnonpuiston lehdoissa. Vuosina 2007–2009 Metsähallitus teki lehtojenhoitoa viidesosalla luonnonpuiston pinta-alasta. Työssä raivattiin edustavien lehtolaikkujen sekä lehtipuiden ympäriltä kuusia. Metsähallituksen mukaan metsänhoidolla parannettiin alueen lehtojen uhanalaisten eliöiden ja vaateliaan kasvillisuuden elinoloja. Kuusia oli kaadettu luonnonpuistosta viimeksi 1980-luvulla.

Lähteet

Aiheesta muualla 
 Karkalin luonnonpuisto Metsähallituksen sivuilla
 Karkalin luonnopuistossa toukokuun kuumana yönä Retkipaikka.fi

Suomen luonnonpuistot
Karjalohja
Lohjan luonto
Suomen luonnonnähtävyydet
Uudenmaan luonnonsuojelualueet
Dundee Stars

Dundee Stars on jääkiekkojoukkue Dundeesta, Skotlannista. Joukkue pelaa Ison-Britannian pääsarjassa Elite Ice Hockey Leaguessa. Kotipelit joukkue pelaa Dundee Ice Arenalla, Dundeessa, Camperdownin kaupunginosassa.

Joukkue

Joukkueenjohto 
 Päävalmentaja & Toimitusjohtaja: Omar Pacha 
 Pelaajavalmentaja: Markus Kankaanperä 
 Huoltopäällikkö: Kevin Ward 
 Jääkiekkotoiminnanjohtaja: Mike Ward 

Lähde: EliteProspects

Lähteet

Aiheesta muualla
Dundee Starsin Clan viralliset kotisivut

Dundeen urheilu
Skotlantilaiset jääkiekkoseurat
Vuonna 2001 perustetut urheiluseurat
H. G. Francis

Hans Gerhard Franciskowsky (14. tammikuuta 1936 – 3. marraskuuta 2011) oli saksalainen viihdekirjailija, joka kirjoitti erityisesti tieteiskirjallisuutta ja kuunnelmia. Hän käytti useita kirjailijanimiä, tavallisimmin nimeä H. G. Francis, mutta myös G. Francis, H. G. Francisco, Gunther Frank, Peter Bars, R. C. Quoos-Raabe, Frank Sky, Hans G. Stelling ja Ted Scott.

Francis oli sodan jälkeisen Saksan tuotteliaimpia kirjailijoita. Hän kirjoitti yli 400 romaania ja noin 600 kuunnelmaa. Hänen tuotantoonsa kuuluu 300 jaksoa tieteissarjasta Perry Rhodan ja sen spin-offeista, ja omassa nuorten tieteissarjassaan Commander Perkins.

Kasettikuunnelmien aikaan 1980-luvulle saakka hän kirjoitti satoja mukaelmia ja alkuperäiskuunnelmia nuortensarjoihin 3 etsivää, Viisikko, TKKG ja Masters of the Universe. Kuunnelmia on myyty yhteensä yli 120 miljoonaa kappaletta, ja hän sai niistä kultalevyn 120 kertaa ja platinalevyn kuusi kertaa.

Suomenkielisiä julkaisuja
 Barbie : Barbie ja pieni Söpö-koira (Barbie und der kleine Hund Taps), Kirjalito, 1988 ISBN 951-28-1770-5 [Moniviestin]

Kirjallisuutta 
 Hans Joachim Alpers, Thomas M. Loock: Interview mit H. G. Francis. In: Hans Joachim Alpers und Thomas M. Loock (eds.), Lesebuch der deutschen Science Fiction 1984 (Edition Futurum Bd. 4), Corian Verlag, Meitingen 1983, ISBN 3-89048-204-X.

Lähteet

Aiheesta muualla 
 H. G. Francis  sarjan Perry-Rhodan sivulla
 H. G. Francis Perrypedia-wikissä

Saksalaiset kirjailijat
Vuonna 1936 syntyneet
Vuonna 2011 kuolleet
Tieteiskirjailijat
Kls.

kls. (lyhenne sanoista kiitän luojaani sinusta) on vuonna 2004 perustettu suomalainen kristillinen rock-yhtye, joka syntyi kahden muun yhtyeen, Caden ja Highwayn 7:nin, jäljiltä. Vuoden 2009 syksyyn asti kokoonpanon muodostivat Perttu Läykki, Tatu Kekkonen, Kimmo Keskinen, Olli-Juhani Ollila, Ville Karjalainen ja Eska Talonen, minkä jälkeen kitaristi Olli ja toinen laulaja Ville poistuivat kokoonpanosta, ja Lassi rupesi hoitamaan kitaristin virkaa. Yhtyeen musiikki on raskasta mutta melodista rock-musiikkia, särökitaroiden ja pianomelodioiden säestämänä, ja sanoitukset ovat evankelioivia. Yhtyeen sanoitukset heijastavat yhtyeen jäsenien ajatuksia uskosta ja elämästä yleensä.

Yhtye julkisti Maata näkyvissä -festareilla vuonna 2011 Hyvyyden eteen! -nimisen kampanjan, jonka tarkoituksena on tehdä hyviä tekoja muille ihmisille.

Yhtyeen kolmas studioalbumi Vedä Henkeä Nyt nousi julkaisuviikollaan Rumban albumilistan sijalle 10. ja Suomen virallisen listan sijalle 34. Yhtyeen kolmas single Alpha Omega nousi iTunesissa 1. sijalle.

Yhtye on äänittänyt kappaleitaan myös englanniksi käyttäen nimeä Ablaze Us. Tällä nimellä he ovat julkaisseet yhden EP:n, Blind leading the blind.

Kokoonpano 

 Perttu - laulu (2004-)
 Kimmo - kitara, taustalaulu (2004-)
 Tatu - basso (2004-)
 Olli - kitara (2004-2009)
 Lassi - kitara (2009-2015)
 Eska - rummut 2004-2015)
 Taneli - kitara (2015-)
 Jaakko - rummut (2015-)

Diskografia

EP:t 

 rikki. (2006)

Studiolevyt 

 Kiitän Luojaani sinusta (2007)
 Sokea toista taluttaa (2010)
 Vedä henkeä nyt (2012)
 Hiljaisuus huutaa (2013)
 Ilot ja Surut (2004-2014)
 Me vastaan maailma (2017)
Acoustic Sessions 2020 (2020)

Singlet 

 Vielä täällä on meitä (2011)
 Tanssi (2014)
 AlphaOmega (2015)
 Kuningas palaa (2016)
 Teet minusta totta (2017)
Valvotaan vielä (2019)

Aiheesta muualla 
 Yhtyeen kotisivut
 Ablaze Us MySpace-sivustolla

Lähteet 

Suomalaiset kristilliset yhtyeet
Suomalaiset rockyhtyeet